CELEX: 61965CJ0048
Language: fi
Date: 1966-03-01
Title: Yhteisöjen tuomioistuimen tuomio 1 päivänä maaliskuuta 1966. # Alfons Lütticke GmbH ym. v. Euroopan talousyhteisön komissio. # Asia 48/65.

Avis juridique important

|

61965J0048

Yhteisöjen tuomioistuimen tuomio 1 päivänä maaliskuuta 1966.  -  Alfons Lütticke GmbH ym. v. Euroopan talousyhteisön komissio.  -  Asia 48/65.  

Oikeustapauskokoelma Ranskank. painos sivu 00027 Hollannink. painos sivu 00028 Saksank. painos sivu 00028 Italiank. painos sivu 00026 Englannink. erityispainos sivu 00019 Tanskank. erityispainos sivu 00169 Kreikank. erityispainos sivu 00243 Portugalink. erityispainos sivu 00305 Espanjank. erityispainos sivu 00305 Ruotsink. erityispainos sivu 00237 Suomenk. erityispainos sivu 00237

TiivistelmäAsianosaisetOikeudenkäynnin kohdeTuomion perustelutPäätökset oikeudenkäyntikuluistaPäätöksen päätösosa
Avainsanat

ETY:n jäsenvaltiot - Perustamissopimuksen mukaisen velvollisuuden noudattamatta jättäminen - Komissiolle osoitettu pyyntö aloittaa ETY:n perustamissopimuksen 169 artiklassa tarkoitettu menettely - Komission kieltäytyminen - Kumoamiskanne - Tutkimatta jättäminen 

Tiivistelmä

Tutkimatta jätetään kanne, joka on nostettu sellaisen toimenpiteen kumoamiseksi, jolla komissio on ratkaissut pyynnön aloittaa ETY:n perustamissopimuksen mukaista jäsenvaltion velvollisuuden noudattamatta jättämistä koskevamenettely,    koska    tällaisen menettelyn   aloittaminen  kuuluu   osana oikeudenkäyntiä   edeltävään   menettelyyn,  johon  ei  liity   komission  toimenpidettä,  jolla  olisi   velvoittava vaikutus.  

Asianosaiset

Asiassa 48/65, 1)  Alfons Lütticke GmbH, kotipaikka Köln-Deutz, 2)  Dr Otto Suwelack Nachf. KG, kotipaikka Billerbeck (Westfalen), edustajaan vastuunalainen yhtiömies Wolfgang Suwelack, 3)  Kurt Siemers & Co., kotipaikka Hampuri, avustajanaan asianajaja Peter Wendt, Hampuri, prosessiosoite Luxemburgissa c/o huissier Félicien Jansen, 21 rue Aldringer, kantajina, vastaanEuroopan talousyhteisön komissio, asiamiehenään komission oikeudellinen neuvonantaja Jochen Thiesing, prosessiosoite Luxemburgissa c/o Euroopan yhteisöjen toimielinten oikeudellisen yksikön sihteeri Henri Manzanarès, 2 place de Metz, vastaajana,  

Oikeudenkäynnin kohde

jossa kantajat ensisijaisesti vaativat yhteisöjen tuomioistuinta kumoamaan ETY:n komission päätöksen ja toissijaisesti nostavat laiminlyöntikanteen komissiota vastaan; kumpikin kanne liittyy liikevaihtoveron tasausveroon, jota Saksan liittotasavalta kantaa 1.1.1962 jälkeen maahan tuoduista maitotuotteista,  

Tuomion perustelut

Kantajat esittivät komissiolle 15.3.1965 päiväämällään kirjeellä perustamissopimuksen 175 artiklan mukaisesti pyynnön ratkaisun tekemisestä. Kirjeessä komissiota pyydettiin tekemään päätös (Beschluß), jossa todetaan, että 1.1.1962 alkaen Saksan liittotasavallan maitojauheen ja muiden kuivattujen maitotuotteiden tuonnissa kantama 4 prosentin liikevaihtoveron tasausvero on perustamissopimuksen 95 artiklan määräysten vastainen, päättämään (beschließen) 169 artiklan mukaisen menettelyn aloittamisesta liittotasavaltaa vastaan sekä ilmoittamaan kantajille tehdyistä päätöksistä (Beschlüsse). Komissio teki ratkaisunsa edellä mainitun pyynnön perusteella ja ilmoitti kantajille 14.5.1965 päivätyllä kirjeellä, että se ei yhdy kantajien näkemykseen, jonka mukaan kyseinen tasausvero on perustamissopimuksen 95 artiklan vastainen. Kantajat nostivat perustamissopimuksen 173 artiklan mukaisen kumoamiskanteen tätä komission ilmoittamaa kantaa vastaan. Vastaaja väittää, että kannetta ei voida ottaa tutkittavaksi sillä perusteella, että sen kohteena olevaa toimenpidettä vastaan ei voida nostaa kumoamiskannetta. Edellä mainitulla 15.3.1965 esitetyllä pyynnöllä pyrittiin aloittamaan 169 artiklassa tarkoitettu menettely jäsenvaltiota vastaan ja velvoittamaan komissio toteuttamaan kyseisen artiklan mukaisia toimenpiteitä. Perustamissopimuksen 169 artiklassa tarkoitetun menettelyn tavoitteena on estää jäsenvaltioille perustamissopimuksen mukaan kuuluvien velvollisuuksien laiminlyöminen. Tämän vuoksi komissiolla on kyseisen artiklan nojalla oikeus aloittaa menettely, joka voi johtaa siihen, että asia saatetaan yhteisöjen tuomioistuimen käsiteltäväksi tällaisen velvollisuuden täyttämättä jättämisen toteamiseksi, jolloin jäsenvaltion, jota asia koskee, on perustamissopimuksen 171 artiklan mukaan toteutettava yhteisöjen tuomioistuimen tuomion täytäntöön panemiseksi tarvittavat toimenpiteet. Asian saattamista yhteisöjen tuomioistuimen käsiteltäväksi edeltää menettely, jonka tarkoitus on kehottaa jäsenvaltiota noudattamaan perustamissopimusta, ja komissio esittää näkemyksensä lausunnon muodossa vasta sen jälkeen, kun se on antanut jäsenvaltiolle tilaisuuden esittää huomautuksensa. Tässä vaiheessa komission toteuttamilla toimenpiteillä ei ole velvoittavaa vaikutusta. Näin ollen kanne sellaisen toimenpiteen kumoamiseksi, jolla komissio on ratkaissut pyynnön, jätetään tutkimatta. Kantajat nostivat toissijaisesti laiminlyöntikanteen 175 artiklan nojalla. Vastaaja väittää, että myöskään tätä toissijaista kannetta ei voida ottaa tutkittavaksi. Perustamissopimuksen 175 artiklan toisen kohdan mukaan laiminlyöntikanne otetaan käsiteltäväksi vain, jos toimielin ei ole määritellyt kantaansa kahden kuukauden kuluessa kehotuksesta tehdä ratkaisu. On kiistatonta, että komissio on määritellyt kantansa ja ilmoittanut siitä kantajille mainitussa määräajassa. Näin ollen oikeudenkäyntiväite on perusteltu.  

Päätökset oikeudenkäyntikuluista

Työjärjestyksen 69 artiklan 2 kohdan mukaan asianosainen, joka on hävinnyt asian, velvoitetaan korvaamaan oikeudenkäyntikulut. Koska kannetta ei oteta tutkittavaksi, kantajat on velvoitettava korvaamaan oikeudenkäyntikulut.   

Päätöksen päätösosa

YHTEISÖJEN TUOMIOISTUINon hylännyt muut laajemmat tai vastakkaiset vaatimukset ja antanut seuraavan tuomiolauselman: 1)  Kanne 48/65 jätetään tutkimatta. 2)  Kantajat velvoitetaan korvaamaan oikeudenkäyntikulut.